cyanic-selkie/wikianc huggingface dataset:
อินาสึมะอีเลฟเวน GO กาแล็กซี
เนื้อเรื่อง
ในขณะการแข่งดำเนินไปถึงช่วงกลาง (รอบชิงโซนเอเชีย) ก็มียานอวกาศปรากฏออกมาต่อหน้าสมาชิกทีมอินาสึมะเจแปนรุ่นใหม่ ชายหนุ่มปริศนาที่มาจากกาแล็กซี 188 ล้านปีแสงข้างหน้าก็ได้ปรากฏตัวมาประกาศการแข่งขันในชื่อ แกรนเซเลสต้า กาแล็กซี ซึ่งเป็นการเป็นการแข่งขันแข่งฟุตบอลอวกาศ ซึ่งหากแพ้การแข่งขันครั้งนี้ โลกจะถูกทำลาย...
อินาสึมะเจแปนรุ่นใหม่จึงถูกตั้งขึ้นในชื่อของตัวแทนทีมโลกที่มีชื่อว่า เอิร์ธอิเลฟเวน เพิ่อเข้าการแข่งขันระดับอวกาศและการเดินทางสู่อวกาศเพื่อช่วยโลกจึงได้เริ่มต้นขึ้น...!
อาหรับวินเทอร์
อาหรับวินเทอร์ (Arab Winter) เป็นคำที่ใช้อธิบายสถานการณ์ความรุนแรงและความผันผวนทางการเมืองในโลกอาหรับ ซึ่งเกิดขึ้นหลัง "อาหรับสปริง" อันได้แก่ สงครามกลางเมืองซีเรีย, เหตุจลาจลในอิรัก , วิกฤตการณ์ในอียิปต์ และวิกฤตการณ์ในเยเมน รวมไปถึงความขัดแย้งอื่น ๆ ในเลบานอน, ลิเบีย, ตูนิเซีย และบาห์เรน
เวลช์ลีกคัพ
เวลช์พรีเมียร์ลีกคัพ (หรือ แนทธาเนียล เอ็มจี คัพ) เป็นการแข่งขันฟุตบอลถ้วยในประเทศเวลส์ ดำเนินงานโดยเวลส์พรีเมียร์ลีก ฟุตบอลถ้วยนี้ก่อตั้งขึ้นใน ค.ศ. 1992 และถูกมองว่าเป็นฟุตบอลถ้วยที่มีความสำคัญเป็นอันดับที่สองของประเทศรองจากเวลช์คัพ เวลส์ลีกคัพแตกต่างจากเวลช์คัพตรงที่ ลีกคัพจะเปิดให้เฉพาะทีมจาก เวลส์พรีเมียร์ลีก, คัมรึนอร์ท, คัมรึเซาท์ และสโมสรอื่น ๆ อีกไม่มาก เข้าร่วมแข่งขัน สโมสรที่ชนะเลิศลีกคัพมากที่สุดคือ เดอะนิวเซนส์ ซึ่งชนะเลิศไป 9 สมัย
ประเทศเลโซโทในโอลิมปิกฤดูร้อน 2020
ประเทศเลโซโท จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศเลโซโทได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
มะลุลี
มะลุลี เป็นไม้เถาเลื้อยที่มีดอกสีขาวคล้ายมะลิ มีกลิ่นหอมตลอดทั้งวัน  เลื้อยไกลราว 1-2 เมตร
การปลูกเลี้ยง
การปลูกมลุลีก็ทำเช่นเดียวกันกับการปลูกมะลิโดยทั่ว ๆ ไป โดยการนำกิ่งที่ได้จากการตอนหรือการปักชำ มาปลูกลงดิน โดยให้ขุดหลุมปลูกขนาด 1x1 ฟุต หรือมากกว่านี้เล็กน้อย แล้วรองก้นหลุมต้วยปุ่ยพืชสด หรือปุ๋ยหมักก็ได้ประมาณ 1/4 ของหลุม กลบดินเล็กน้อย แล้วางกิ่งปลูกหรือกิ่งปักชำลงกลางหลุมกลบดินพอแน่น แล้วรดน้ำให้ชุ่ม
การขยายพันธุ์
โดยการปักชำกิ่ง ตอนกิ่ง
ตำบลวังไม้แดง
วังไม้แดง เป็นตำบลหนึ่งในอำเภอประทาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลวังไม้แดง ตั้งอยู่ห่างจากอำเภอประทาย ประมาณ 22 กิโลเมตร
การปกครอง
ตำบลวังไม้แดง แบ่งการปกครองออกเป็น 11 หมู่บ้าน คือ
สโมสรฟุตบอลเชียงใหม่ ยูไนเต็ด
สโมสรฟุตบอลเชียงใหม่ ยูไนเต็ด (Chiangmai United) เป็นสโมสรฟุตบอลในประเทศไทย ตั้งอยู่ที่ถนนช้างเผือก ตำบลศรีภูมิ อำเภอเมือง จังหวัดเชียงใหม่ ปัจจุบันลงแข่งขันในระดับไทยลีก 2
ประวัติสโมสร
สโมสรก่อตั้งขึ้นในปี พ.ศ. 2558 ในชื่อ สโมสรฟุตบอลช้างเผือก เชียงใหม่ โดยนายชูชัย เลิศพงศ์อดิศร ซึ่งเป็นทนายความ และอดีตสมาชิกวุฒิสภาจังหวัดเชียงใหม่ และจดทะเบียนก่อตั้งเป็นนิติบุคคลในรูปแบบบริษัทขึ้นเมื่อเดือน กรกฎาคม พ.ศ. 2558 ในชื่อบริษัท ช้างเผือกเชียงใหม่ ยูไนเต็ด จำกัด
สโมสรส่งทีมเข้าร่วมการแข่งขันในรายการของสมาคมฟุตบอลแห่งประเทศไทยเป็นครั้งแรกในฟุตบอลดิวิชัน 3 ฤดูกาล 2559 ซึ่งเป็นการแข่งขันในระดับสมัครเล่น โดยสโมสรใช้วิธีการคัดเลือกนักฟุตบอลจากผู้ที่มาทดสอบฝีเท้ากว่า 900 คน
ดิวิชั่น 3 โซนภาคเหนือ
หลังจากได้นักฟุตบอลที่ผ่านการคัดเลือก 25 คนจากผู้มาทดสอบฝีเท้าทั้งหมดแล้ว สโมสรได้ลงแข่งขันในฟุตบอลดิวิชั่น 3 ฤดูกาล 2559 โซนภาคเหนือ ภายใต้การคุมทีมของ ฉลองชัย ลีฬหาชีวะ อดีตผู้ฝึกสอนของลำพูน วอริเออร์และมรภ.เชียงใหม่ ซึ่งได้รับการแต่งตั้งให้เป็นหัวหน้าผู้ฝึกสอนคนแรกของสโมสร
วันที่ 8 มกราคม พ.ศ. 2560 สโมสรลงแข่งขันเป็นนัดแรก โดยเป็นการแข่งขันฟุตบอลดิวิชั่น 3 โซนภาคเหนือ รอบแบ่งกลุ่ม พบกับสโมสรฟุตบอลกองทัพภาคที่ 3 - สมาคมกีฬาจังหวัดเพชรบูรณ์ ที่สนามกีฬามหาวิทยาลัยเชียงใหม่ ซึ่งสโมสรเป็นฝ่ายเอาชนะไปได้ 4–1 และ มณฑล เชื้อศรีลา ได้รับการบันทึกว่าเป็นผู้เล่นของสโมสรที่ทำประตูได้เป็นคนแรก
โดยสโมสรทำผลงานได้อย่างยอดเยี่ยมตั้งแต่ฤดูกาลแรกที่ส่งทีมเข้าร่วมการแข่งขัน โดยสามารถเอาชนะได้ 3 นัดรวดในรอบแบ่งกลุ่ม เป็นที่หนึ่งของสายและเข้ารอบ 8 ทีมสุดท้ายต่อไป
ในรอบ 8 ทีมสุดท้าย สโมสรต้องพบกับนครแม่สอด ยูไนเต็ด และสามารถเอาชนะได้ในการดวลจุดโทษหลังเสมอกันในช่วงเวลาปกติ 1–1 เข้าสู่รอบรองชนะเลิศไปพบกับชัยนาท ยูไนเต็ด โดยในรอบรองชนะเลิศ สโมสรสามารถเอาชนะชัยนาท ยูไนเต็ด ไปได้อย่างขาดลอยถึง 4–0 เข้าสู่รอบชิงชนะเลิศไปพบกับ สถาบันการพลศึกษา วิทยาเขตเชียงใหม่
การแข่งขันรอบชิงชนะเลิศ วันที่ 18 มกราคม พ.ศ. 2560 ที่สนามกีฬาอินทนิล,มหาวิทยาลัยแม่โจ้ หลังจากเสมอกันในเวลาปกติ 1–1 สโมสรสามารถเอาชนะสถาบันการพลศึกษา วิทยาเขตเชียงใหม่ ไปได้ในการดวลจุดโทษ ทำให้ได้ตำแหน่งแชมป์ของโซนภาคเหนือ และได้เลื่อนชั้นสู่ไทยลีก 4 ซึ่งเป็นลีกอาชีพระดับแรก นอกจากนี้ กฤษฎา ถาพิงยศ กองหน้าของสโมสรยังเป็นผู้ทำประตูสูงสุดในระดับดิวิชั่น 3 ฤดูกาล 2559
ไทยลีก 4
สโมสรเริ่มต้นฤดูกาลแรกในลีกอาชีพด้วยความไม่พร้อม โดยมีการยุติสัญญากับ ฉลองชัย ลีฬหาชีวะ ผู้ฝึกสอนที่พาทีมเลื่อนชั้นขึ้นมา โดยให้ พีรภัทธ์ พษิฐาการกุล เข้ามาเป็นผู้ฝึกสอนชั่วคราว รวมถึงการหาสนามเหย้าประจำ โดยในระหว่างฤดูกาล 2560 มีการเปลี่ยนสนามเหย้าของสโมสรถึง 4 ครั้ง
นอกจากนี้สโมสรยังถูกฝ่ายจัดการแข่งขันลงโทษตั้งแต่นัดแรก โดยสโมสรมีโปรแกรมลงแข่งขันไทยลีก 4 นัดแรกของฤดูกาล กับพิษณุโลก เอฟซี ในวันที่ 11 กุมภาพันธ์ พ.ศ. 2560 แต่เนื่องจากทางสโมสรส่งรายชื่อผู้เล่นให้ฝ่ายจัดการแข่งขันไม่ทัน จึงถูกตัดสิทธิห้ามลงแข่งขันในนัดดังกล่าว และถูกปรับแพ้ 0–2
กีฬาเทนนิสในเอเชียนเกมส์ 2018
กีฬาเทนนิสในเอเชียนเกมส์ 2018 กำหนดจัดขึ้นที่ เจเอ็ซเจเทนนิสคอร์ต, ปาเล็มบัง, ประเทศอินโดนีเซีย ตั้งแต่วันที่ 19 ถึง 25 สิงหาคม ค.ศ. 2018
ประเทศที่เข้าร่วมแข่งขัน
มีนักกีฬาทั้งหมด 158 คนจาก 23 ประเทศเข้าร่วมแข่งขันในครั้งนี้
ดับเบิลดรากอน IV
ดับเบิลดรากอน IV (ダブルドラゴン Ⅳ ; Double Dragon IV) เป็นวิดีโอเกมแนวบีตเอ็มอัปในซีรีส์ดับเบิลดรากอน ที่ได้รับการวางแผนสำหรับการเปิดตัวในเดือนมกราคม ค.ศ. 2017 สำหรับเพลย์สเตชัน 4 และไมโครซอฟท์ วินโดวส์
รูปแบบการเล่น
นอกจากโหมดเนื้อเรื่อง เกมนี้มีโหมดสองผู้เล่น
การพัฒนา
ความแตกต่างจากเกมก่อนหน้านี้ในซีรีส์ ภาคต่อนี้ได้รับการพัฒนาโดยอาร์คซิสเต็มเวิร์คที่ได้ซื้อลิขสิทธิ์ซีรีส์ในปี ค.ศ. 2015 นักพัฒนาซีรีส์หลายรายยังคงร่วมงานกับโครงการนี้อย่างต่อเนื่อง รวมถึงผู้กำกับ, นักออกแบบตัวละคร, นักแต่งเพลง และโปรแกรมเมอร์คนเดิม เกมนี้ได้รับการเปิดเผยในช่วงปลายเดือนธันวาคม ค.ศ. 2016 ผ่านภาพยนตร์โฆษณาที่แสดงถึงรูปแบบการเล่น เว็บไซต์เกมสปอต ได้คาดหวังว่าจะมีการปรับปรุงกราฟิกอย่างเดียวกันกับดับเบิลดรากอนนีออน ทว่า รูปแบบการเล่นและกราฟิกของภาคใหม่นี้กลับมีรูปแบบที่คล้ายกับพอร์ตที่ทำสำหรับระบบแฟมิคอมมากกว่า ซึ่งกราฟิกตัวละครได้ยึดรูปแบบโดยตรงจากภาคเก่า ๆ เหล่านั้น
เกมนี้มีแผนที่จะจัดจำหน่ายในวันที่ 29 มกราคม ค.ศ. 2017 สำหรับระบบบเพลย์สเตชัน 4 และวันที่ 30 มกราคม สำหรับระบบไมโครซอฟท์ วินโดวส์
พัชร์สิตา อธิอนันตศักดิ์
พัชร์สิตา อธิอนันตศักดิ์ (เกิด 27 กันยายน พ.ศ. 2536) ชื่อเล่น เกรซ เป็นนางแบบและนักแสดงชาวไทยเชื้อสายอินเดีย เริ่มเข้าสู่วงการบันเทิงจากการลงนามสัญญาในฐานะนักแสดงสังกัดสถานีวิทยุโทรทัศน์ไทยทีวีสีช่อง 3 และ ทีวีซีน ในปี พ.ศ. 2555 มีผลงานละครเรื่องแรกได้แก่ สะใภ้พญายม, หงส์สะบัดลาย และ ลูกทาส เป็นต้น เธอเริ่มถ่ายแบบและโฆษณาต่าง ๆ และร่วมแสดงมิวสิกวิดีโอชิ้นแรกเพลง "รู้ทั้งรู้" ของศักดิ์สิทธิ์ เวชสุภาพร ภายหลังเธอสิ้นสุดสัญญาในฐานะนักแสดงสังกัดสถานีวิทยุโทรทัศน์ไทยทีวีสีช่อง 3 และ ทีวีซีน ในปี พ.ศ. 2559 ต่อมาเธอได้ลงนามสัญญาในฐานะนักแสดงสังกัดสถานีโทรทัศน์สีกองทัพบกช่อง 7 ในปี พ.ศ. 2560 เป็นนางเอกละครเรื่องแรกคือ เล่ห์รักยาใจ แสดงคู่กับ พีรวัศ กุลนันท์วัฒน์
ประวัติ
พัชร์สิตา อธิอนันตศักดิ์ (ชื่อเล่น เกรซ) เกิดเมื่อวันที่ 27 กันยายน พ.ศ. 2536 เป็นนางแบบและนักแสดงชาวไทยเกิดที่โรงพยาบาลวชิรพยาบาลในครอบครัวมีบิดาและมารดาเป็นคนไทยเชื้อสายอินเดียในกรุงเทพมหานคร
การศึกษา
พัชร์สิตา เข้าศึกษาระดับประถมศึกษาที่โรงเรียนเซนต์หลุยส์ศึกษา ระดับชั้นประถมศึกษา 1-ประถมศึกษาชั้นปีที่ 6 ภายหลังเธอเข้าศึกษาต่อที่โรงเรียนพระหฤทัยคอนแวนต์ ระดับชั้นมัธยมศึกษาปีที่ 1-3 จบการศึกษามัธยมต้นและเข้าศึกษาต่อมัธยมปลายที่ โรงเรียนอัสสัมชัญสมุทรปราการ ระดับชั้นมัธยมศึกษาปีที่ 4-6 จบการศึกษาระดับปริญญาตรี คณะบริหารธุรกิจ สาขาภาษาอังกฤษ (อินเตอร์) มหาวิทยาลัยกรุงเทพ
การทำงาน
เริ่มเข้าวงการบันเทิงเขาได้ลงนามสัญญาในฐานะนักแสดงสังกัดสถานีวิทยุโทรทัศน์ไทยทีวีสีช่อง 3และทีวีซีน ในปี พ.ศ. 2555 มีผลงานละครเรื่องแรก ได้แก่ สะใภ้พญายม, หงส์สะบัดลาย และ ลูกทาส เป็นต้นเธอเริ่มถ่ายแบบและโฆษณาต่าง ๆ และร่วมแสดงมิวสิกวิดีโอชิ้นแรกเพลง "รู้ทั้งรู้" ของศักดิ์สิทธิ์ เวชสุภาพร ภายหลังเธอสิ้นสุดสัญญาในฐานะนักแสดงสังกัดสถานีวิทยุโทรทัศน์ไทยทีวีสีช่อง 3และทีวีซีนในปี พ.ศ. 2559 ต่อมาเธอได้ลงนามสัญญาในฐานะนักแสดงสังกัดช่อง 7 เอชดี ในปี พ.ศ. 2560 เป็นนางเอกละครเรื่องแรกคือ เล่ห์รักยาใจ มีผลงานอีกมากมายและรับงานละครเรื่อยมาล่าสุด ในปี พ.ศ. 2562 ละคร หลงเงาจันทร์ ในบทบาท เขมจิรา ซึ่งเป็นที่รู้จักกันและพลิกบทบาทร้ายครั้งแรกมีผู้ติดตามให้การตอบรับเป็นอย่างดีขณะที่ละครออกอากาศตอนแรกและเป็นละครที่ให้ข้อคิดเกี่ยวกับสะท้อนสังคมในครอบครัวขณะที่ละครกำลังออกอากาศทีมงานผู้จัดละครและทีมงานนักแสดงที่ถ่ายทอดบทบาทตัวละครนั้น ๆ จากจุดเริ่มต้นและจุดจบและมีแฟนละครให้การตอบรับกันอย่างมากขณะอยู่ในช่วงถึงตอนออกอากาศครั้งสุดท้ายภายหลังเรตติ้งสูงสุด 7.2 ทำให้ละครเรื่องนี้ประสบความสำเร็จไปด้วยดี
ละครสั้น
เพลง
- 2561 เพลง what’s up หมอ - กิ่ง เหมือนแพร feat. เกรซ พัชร์สิตา
เนเมซิส (เรซิเดนต์อีวิล)
เนเมซิส (Nemesis) หรือ ผู้ตามล่า (追跡者 (Tsuisekisha))   เป็นตัวละครสมมุติจากแฟรนไชส์เกมเรซิเดนต์อีวิลของแคปคอม ปรากฏตัวครั้งแรกในเกม เรซิเดนต์อีวิล 3: เนเมซิส ก่อนที่จะไปปรากฏตัวในเกมภาคอื่นและปรากฏเป็นตัวประกอบ เนเมซิสยังออกมาในรูปแบบสินค้าต่าง ๆ และปรากฏในภาพยนตร์เรื่อง ผีชีวะ 2 ผ่าวิกฤตไวรัสสยองโลก เมื่อปี ค.ศ. 2004 ด้วย ผู้พากย์เสียงตัวละครคือนักแสดงที่ไม่ระบุชื่อคนหนึ่ง และรับบทในภาพยนตร์โดยแมทธิว จี. เทย์เลอร์
ตั้งแต่เนเมซิสปรากฏตัวครั้งแรก ได้รับการตอบรับด้านบวก และกลายเป็นหนึ่งในตัวละครที่เป็นที่นิยมมากที่สุดในซีรีส์ สื่อตีพิมพ์บางแห่งชื่นชมตัวละครดังกล่าวว่าเป็นปฏิปักษ์ผู้น่าเกรงขามคนหนึ่ง ขณะที่บางแห่งกล่าวว่าเป็นหนึ่งในสัตว์ประหลาดที่ชื่นชอบและน่ากลัวที่สุดในบรรดาวิดีโอเกม
พุทธินันท์ วรรณศรี
พุทธินันท์ วรรณศรี เกิดวันที่ 5 กันยายน พ.ศ. 2535 เป็นนักฟุตบอลไทยเกิดที่จังหวัดพิษณุโลก พุทธินันท์เคยศึกษาและเป็นนักฟุตบอลประจำโรงเรียนอัสสัมชัญศรีราชา ก่อนจะขึ้นมาเล่นฟุตบอลอาชีพกับสโมสรฟุตบอลชลบุรี ต่อมาพุทธินันท์ได้ย้ายมาเล่นให้กับสโมสรฟุตบอลอาร์มี่ ยูไนเต็ดด้วยสัญญายืมตัว พุทธินันท์เคยเล่นในตำแหน่งกองกลาง ก่อนจะย้ายมาเล่นตำแหน่งกองหลังฝั่งขวาใน ปัจจุบันเล่นให้กับแบงค็อก ยูไนเต็ด ในไทยลีก
ร่องรอยทางดิจิทัล
ร่องรอยทางดิจิทัล (digital footprint) คือ ร่องรอยกิจกรรม การกระทำ การมีส่วนร่วม และการสื่อสารดิจิทัลผ่านการใช้งานอินเทอร์เน็ตหรืออุปกรณ์ดิจิทัล   ร่องรอยทางดิจิทัลสามารถแบ่งเป็นการทำเองหรือถูกกระทำ แบบแรกประกอบด้วยกิจกรรมการท่องเว็บของผู้ใช้และข้อมูลที่เก็บไว้ในคุกกี้ ส่วนแบบที่สองผู้ใช้มักเผยแพร่โดยเจตนาเพื่อแบ่งปันข้อมูลบนเว็บไซต์หรือสื่อสังคม ในขณะที่ร่องรอยทางดิจิทัลมักมีความหมายถึงบุคคล คำนี้ยังใช้เรียกธุรกิจ องค์กร หรือบริษัทได้ด้วย
การใช้งานร่องรอยทางดิจิทัลมีผลที่ตามมาทั้งในแง่ดีและแง่ร้าย ในด้านหนึ่งถือเป็นประเด็นในปัญหาความเป็นส่วนตัว เช่น ถ้าบุคคลหนึ่งไม่อนุญาต คนแปลกหน้าก็สามารถรวบรวมข้อมูลบุคคลหนึ่งด้วยการใช้เสิร์ชเอนจินเพียงอย่างเดียวเท่านั้น บริษัทสามารถผลิตโฆษณาจำเพาะตามประวัติการค้นหาของบุคคล ในอีกด้านหนึ่ง ผู้อื่นสามารถเก็บเกี่ยวผลประโยชน์จากการรายได้ตามร่องรอยทางดิจิทัลในฐานะอินฟลูเอนเซอร์สื่อสังคม นอกจากนี้ นายจ้างใช้ร่องรอยทางดิจิทัลของผู้สมัครรับเลือกตั้งเพื่อตรวจสอบออนไลน์และประเมินความเหมาะสมเนื่องจากลดต้นทุนและการเข้าถึง โดยผู้สมัครรับเลือกตั้งที่มีร่องรอยทางดิจิทัลในทางที่ดีมักได้รับประโยชน์กว่า เนื่องจากการใช้เทคโนโลยีแพร่หลายมากขึ้น แม้แต่เด็ก ๆ ก็สร้างร่องรอยทางดิจิทัลมากขึ้นพร้อมทั้งผลบวกและลบที่อาจเกิดขึ้น เช่น การรับเข้าเรียนในวิทยาลัย เนื่องจากเป็นเรื่องยากที่จะไม่มีร่องรอยทางดิจิทัล จึงเป็นประโยชน์สูงสุดแก่คน ๆ หนึ่งในการสร้างสิ่งที่เป็นบวก
ศักดิ์สยาม ชิดชอบ
ศักดิ์สยาม ชิดชอบ (เกิด 9 พฤศจิกายน พ.ศ. 2505) เป็นรัฐมนตรีว่าการกระทรวงคมนาคม สมาชิกสภาผู้แทนราษฎรแบบบัญชีรายชื่อ และเลขาธิการคณะกรรมการพรรคภูมิใจไทย อดีตประธานคณะทำงานรัฐมนตรีว่าการกระทรวงมหาดไทย (ชวรัตน์ ชาญวีรกูล) ในรัฐบาลของนายอภิสิทธิ์ เวชชาชีวะ
ประวัติ
ศักดิ์สยาม ชิดชอบ (ชื่อเล่น : โอ๋) เกิดเมื่อวันที่ ที่จังหวัดสุรินทร์ เป็นบุตรของนายชัย ชิดชอบ กับนางละออง ชิดชอบ (เป็นน้องชายของนายเนวิน ชิดชอบ และพลตำรวจเอก เพิ่มพูน ชิดชอบ อดีตที่ปรึกษาพิเศษสำนักงานตำรวจแห่งชาติ)
การทำงาน
ศักดิ์สยาม ชิดชอบ เคยรับราชการในตำแหน่งปลัดอำเภอ สังกัดกรมการปกครอง กระทรวงมหาดไทย ต่อมาจึงลงสมัครรับเลือกตั้งได้เป็นสมาชิกสภาผู้แทนราษฎร ในปี พ.ศ. 2544 และ พ.ศ. 2548 ต่อมาจึงได้รับแต่งตั้งให้เป็นประธานคณะทำงานรัฐมนตรีว่าการกระทรวงมหาดไทย (พลตำรวจเอกโกวิท วัฒนะ) ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549
ในรัฐบาลของอภิสิทธิ์ เวชชาชีวะ ได้มีการแต่งตั้งให้ศักดิ์สยาม เป็นประธานคณะทำงานรัฐมนตรีว่าการกระทรวงมหาดไทย (ชวรัตน์ ชาญวีรกูล) ในวันที่ 17 กันยายน พ.ศ. 2552 ได้รับพระราชทานยศ นายกองเอก
อินิเชียล ดี อาเขต สเตจ เวอร์ชัน 3
อินิเชียล ดี อาเขต สเตจ เวอร์ชัน 3 (Initial D Arcade Stage Version 3) เป็นเกมแข่งรถ ที่ดัดแปลงจากการ์ตูนญี่ปุ่นเรื่อง อินิเชียล ดี พัฒนาโดย บริษัท เซก้าและเซก้า รอสโซ่ ซึ่งเป็นบริษัทเกมชั้นนำของญี่ปุ่น โดยเวอร์ชัน 3 ถูกพัฒนาจากเวอร์ชัน 2 มามากพอสมควร เช่น การเลี้ยวของเวอร์ชัน 3 จะไม่เลี้ยวปุ๊บปั๊บเหมือนเวอร์ชัน 2 ซึ่งการเลี้ยวของเวอร์ชัน 3 นั้นจะดูสมจริงมากกว่า กราฟิกถูกพัฒนาให้สมจริงขึ้น สนามที่ใช้แข่งขันก็เพื่มมาอีก 3 สนามแข่งคือ ซิจิซากะ โชมารุ และ อากินะ สโนว์
ศักดิ์สยาม ชิดชอบ
การทำงาน
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคภูมิใจไทย ลำดับที่ 15 แต่การเลือกตั้งเป็นโมฆะ
ต่อมาในปี พ.ศ. 2562 เขาได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ ในสังกัดพรรคภูมิใจไทย และในรัฐบาลพลเอก ประยุทธ์ จันทร์โอชา เขาได้รับแต่งตั้งเป็นรัฐมนตรีว่าการกระทรวงคมนาคม เป็นกรรมการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) กรรมการในคณะกรรมการบริหารสถานการณ์การแพร่ระบาดของโรคติดเชื้อโคโรนาไวรัส 2019 (โควิด-19) ต่อมาเมื่อวันที่ 7 เมษายน พ.ศ. 2564 เขาถูกตรวจพบว่าติดเชื้อโควิด-19 นับเป็นรัฐมนตรีคนแรกที่ติดเชื้อดังกล่าว ซึ่งเชื่อมโยงกับคลัสเตอร์การระบาดจากคริสตัลคลับ สถานบันเทิงย่านทองหล่อ ต่อมามีการเปิดเผยไทม์ไลน์ย้อนหลังของเขา พบว่าไม่ระบุว่าเคยเดินทางไปคริสตัลคลับ โดยอ้างว่าติดเชื้อจากเจ้าหน้าที่สำนักงานรัฐมนตรี นอกจากนี้ ยังมีข่าวว่าเขาสั่งให้สำนักงานสาธารณสุขจังหวัดบุรีรัมย์แก้ไทม์ไลน์กลางดึก เขาแจ้งความเอาผิดตามพระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2550 กับผู้ที่โพสต์รูปถ่ายบุคคลในผับซึ่งเขาอ้างว่าทำให้สังคมเข้าใจผิดว่าเป็นเขา วันที่ 9 เมษายน 2564 มีการเปิดเผยว่ามีผู้ติดเชื้อจากเขาแล้ว 7 คน
อินิเชียล ดี อาเขต สเตจ เวอร์ชัน 3
สนามต่างๆ ในเกม
รถที่วิ่งได้ดี Cappuccino และ GT-R ทุกรุ่น รถที่วิ่งไม่ดี MR ทุกรุ่น, Evo ทุกรุ่น , FC3S , NB8C , NA6C , S15 , GDB
ศักดิ์สยาม ชิดชอบ
การทำงาน
วันที่ 3 มีนาคม 2566 ศาลรัฐธรรมนูญพิจารณากรณีให้ผู้ถูกร้อง (นายศักดิ์สยาม ชิดชอบ) หยุดปฏิบัติหน้าที่รัฐมนตรีจนกว่าศาลรัฐธรรมนูญจะมีคําวินิจฉัยตามรัฐธรรมนูญมาตรา 82 วรรคสอง เห็นว่าข้อเท็จจริงตามคําร้องและเอกสารประกอบคําร้อง ปรากฏเหตุอันควรสงสัยว่าผู้ถูกร้องมีกรณีตามที่ถูกร้อง จึงมีมติเป็นเอกฉันท์สั่งให้ผู้ถูกร้องหยุดปฏิบัติหน้าที่รัฐมนตรีตั้งแต่วันที่ 3 มีนาคม 2566 จนกว่าศาลรัฐธรรมนูญจะมีคําวินิจฉัยแจ้งให้คู่กรณีและนายกรัฐมนตรีทราบ
พรรคภูมิใจไทย
ศักดิ์สยาม ได้สมัครเข้าเป็นสมาชิกพรรคภูมิใจไทย ในปี พ.ศ. 2555 หลังจากพ้นกำหนดการตัดสิทธิทางการเมือง และต่อมาได้รับเลือกตั้งเป็นเลขาธิการพรรคภูมิใจไทย เมื่อวันที่ 14 ตุลาคม พ.ศ. 2555 ซึ่งก่อนหน้านั้นพี่ชาย (เนวิน ชิดชอบ) ได้ประกาศวางมือทางการเมืองไปแล้ว
อินิเชียล ดี อาเขต สเตจ เวอร์ชัน 3
สนามต่างๆ ในเกม
รถที่วิ่งดี 180SX และ Sileighty รถที่วิ่งไม่ดี GT-R และ Honda FF ทุกรุ่น
รถที่วิ่งดี AE86T, AE85 , GC8V , FD3S รถที่วิ่งไม่ดี RX-8 ,GT-R ทุกรุ่น
รถที่วิ่งดี 4WD (ขับเคลื่อน 4 ล้อ) ทุกรุ่น จะได้เปรียบมากในสนามนี้ รถที่วิ่งไม่ดี S15, MR , RX-7 ทุกรุ่น
รถที่วิ่งดี RX-8 ,Evo3, Evo4 , MR ทุกรุ่น รถที่วิ่งไม่ดี GC8V, GDB , NB8C , S2000 , S15 , GT-R ทุกรุ่น
รถที่วิ่งดี Honda FF และ Toyota MR ทุกรุ่น เนื่องจากหน้าไว ล้อล็อกยาก
รถที่วิ่งดี Evo4, Evo5 , Evo6.5 , GC8V , RX-8 รถที่วิ่งไม่ดี NB8C, S15 , S2000 , Cappuccino , MR ทุกรุ่น
เปิดตำนานท้องถนน (The Legend Of The Street)
โดยเราจะต้องตามพิชิตเนื้อเรื่องไปทีละสนาม โดยถ้าชนะหมด project D 2คน(ทาคูมิกับเคซึเกะ)จะออกมา (ถ้าชนะได้ บุนตะจะออกมาแข่งกับเราฟรีๆเลย)
จับเวลา (Time Attack)
ฝึกจับเวลาคนเดียว พอขับจบ จะมีรหัสให้ไปป่าวประกาศในเว็บไซต์ และจะได้แต้มตามเวลาที่ทำได้ (ซึ่งเวปไซต์อัปเดตป็นเวอร์ชัน4ไปแล้ว ขณะที่ไทยยังเป็นเวอร์ชัน3อยู่ที่เดียว)
คำท้าทายของบุนตะ (Bunta challange)
เราจะเลือกสนามแล้วแข่งกับบุนตะ ทุกๆ 5 ครั้งที่ชนะ บุนตะจะเปลี่ยนรถไป (AE86 เดิมๆ → AE86 ลงเครื่อง4A-GEU แรลลี่ GROUP A → ซูบารุ อิมเพรสซ่าWRX STI type R ver.V[GC8V])
โดยหากเราแพ้เขา เราจะต้องเสียแต้ม 1000 แต้ม ตามจำนวนระดับที่เราแข่งชนะ คือ
ระดับ 6 - 10 จะต้องเสีย 2000 แต้ม (Ae86 ลงเครื่อง4A-GEU แรลลี่ GROUP A)
ระดับ 10 - 15 จะต้องเสีย 3000 แต้ม (Subaru Impreza WRX Sti tyep R (GC8V)
สนามเมียวงิ
แต่ในเนื้อเรื่องไม่เคยแข่งเลย แต่สืบข่าวของ project D ให้อิเคทานิ กับอิซึกิทุกครั้ง
Blind Attack
ขณะที่กำลังขับรถ ให้กดปุ่ม Start (วงกลม) ค้างไว้ 3 วินาที จะเป็นการปิดไฟรถ ใช้ได้เฉพาะตอนกลางคืน
วิธินำรถซูบารุ อิมเพรสซ่า ของบุนตะมาใช้
ที่หน้าจอเลือกรถ เลือกที่ยี่ห้อ Subaru สับเกียร์ขึ้น 6 ครั้ง สับเกียร์ลง 2 ครั้ง แล้วกดปุ่มเปลี่ยนมุมกล้องพร้อมกับเหยียบเบรก ถ้าทำสำเร็จแล้วจะมีเสียงตอบรับ แต่รถอิมเพรสซ่าคันนี้ เปลี่ยนสีไม่ได้ แต่งอะไรไม่ได้เลย อาการของรถในการเข้าโค้งจะเป็นแบบรถขับเคลื่อนสี่ล้อ (4WD)
เทคนิค Feint
เป็นการเข้าไลน์แบบโยนรถ ก่อนถึงโค้ง ให้ชิดวงใน แล้วหักออกนอก แล้วหักเข้าโค้งทันที
เทคนิค Wheel jerk
เป็นเทคนิคที่สำคัญใน อินิเชียล ดี อาเขต สเตจ เวอร์ชัน 3 มากอันหนึ่ง คือ ให้เข้าในเลนใน(เช่นหากจะเข้าโค้งขวา ให้ชิดเลนขวาไว้)ไว้ก่อนโค้งพอประมาณ หลังจากนั้นให้ออกเลนนอก แล้วหมุนพวงมาลัยเบาๆเข้าหาโค้งแล้วทำการเบรก ให้ลดลงมาซัก5-6จุดเช่น มา 150 ก็ลด ลงเหลือประมาณ 145 เป็นต้น จะรู้สึกว่ารถเริ่มเกิดการ oversteer หลังจากนั้นให้หักพวงมาลัยจนสุด ก็จะเข้าโค้งได้อย่างสวยงาม เทคนิคนี้จะใช้ได้ดีในด่าน irohazaka ซึ่งสามารถทำได้ทุกโค้งรวมกับการ eraser จะเข้าโค้งได้ดีมาก
เพื่อความเข้าใจมากขึ้น ผู้เขียนจึงนำคลิปมาให้ดูนะครับ http://www.youtube.com/watch?v=w6zuUNUoWv4
เทคนิค Eraser
เป็นการทำให้ท้ายของรถเกิดอาการOversteerซึ่งส่งผลให้การเข้าโค้งเสียความเร็วน้อยกว่าการเหยียบเบรกเข้าโค้ง ซึ่งการทำEraserคือการปรับเกียร์ลง-ขึ้นอย่างรวดเร็ว ยิ่งทำมากรถก็ยิ่งOversteerมาก
เทคนิค TST
เป็นเทคนิคที่สูงขึ้นมาจากEraserคือการทำEraserไกลๆก่อนโค้งทำให้เกิดวงดริฟท์ขึ้นแล้วหักกลับจนสุด ซึ่งสังเกตได้ว่ารถจะเกิดอาการUndersteerแทน หลังจากนั้นจึงทำEraserซ้ำตอนเข้าโค้งซึ่งจะทำรถพุ่งแทนที่จะไหลไปชนกำแพงขอบนอก
ซึ่งเทคนิคที่ผู้เขียนใช้คือ ก่อนโค้งโดยประมาณ ให้เราหันพวงมาลัยไปทางโค้งที่เราจะโค้งที่เราจะเข้าก่อนหลังจากนั้นให้ทำการ eraser เพื่อให้รถ oversteer แล้วหักกลับอย่างเร็วแล้วทำการ eraser อีกครั้งแล้วหักพวงมาลัยเข้าส่วนในโค้งก็จะสามารถเค้าโค้งได้อย่างสวยงาม
ควรเริ่มฝึกเทคนิคตามลำดับดังนี้ Normal Line, Feint , Wheel Jerk , Eraser , TST
วัฒนธรรมชุบแป้งทอด
วัฒนธรรมชุบแป้งทอดเป็นรายการโทรทัศน์ไทยผลิตโดยบริษัทดิวันโอวันเปอร์เซนต์ ออกอากาศทางไทยพีบีเอสดำเนินรายการโดย สราวุธ เฮ้งสวัสดิ์, ทีปกร วุฒิพิทยามงคลและโตมร ศุขปรีชาเริ่มออกอากาศวันที่ 26 มิถุนายน 2556 ในตอน ทำไมต้องใส่เครื่องแบบ ออกอากาศรีรันในวันศุกร์เวลา 11:05 น.
รายการวัฒนธรรมชุบแป้งทอดเป็นรายการที่นำวัฒนธรรมมาชุบแป้งทอดให้กินง่าย อร่อย แต่มีคุณค่าทางสมอง กระตุกความคิด สะกิดให้สังเกต และหาคำตอบในหลายประเด็นที่เราอาจลืมตั้งคำถาม เช่น ทำไมเราต้องใส่เครื่องแบบ ทำไมเราต้องขยัน ทำไมเราต้องเดินห้างฯ ทำไมแมวถึงฮิต ทำไมคนเพศเดียวกันแต่งงานกันไม่ได้ ทำไมผีถึงอยู่คู่สังคมไทยมาช้านาน และอีกหลายๆ ทำไม
ซีซั่น 1
วัฒนธรรมชุบแป้งทอดเคยงดออกอากาศดังนี้
ตำบลหนองพลวง (อำเภอประทาย)
หนองพลวง เป็นตำบลหนึ่งในอำเภอประทาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองพลวง ตั้งอยู่ห่างจากอำเภอประทาย ประมาณ 7 กิโลเมตร
การปกครอง
ตำบลหนองพลวง แบ่งการปกครองออกเป็น 12 หมู่บ้าน คือ
รัฐสมาชิกเครือจักรภพแห่งประชาชาติ
ต่อไปนี้คือรัฐสมาชิกเครือจักรภพแห่งประชาชาติเรียงตามชื่อตามภาษาอังกฤษ
สมาชิกปัจจุบัน
ข้อมูลจากสำนักเลขาธิการเครือจักรภพแห่งชาติ และประชากรเมื่อวันที่ 1 กุมภาพันธ์ 2020
ถนนฉลองกรุง
ถนนฉลองกรุง (อักษรโรมัน: Thanon Chalong Krung) เป็นถนนสายหนึ่งของเขตลาดกระบังและเขตหนองจอก กรุงเทพมหานคร มีระยะทางทั้งหมดประมาณ 12.1 กิโลเมตร เดิมมีชื่อเรียกว่าถนนลำปลาทิว เป็นถนนขนาด 2–8 ช่องทางจราจร มีจุดเริ่มต้นจากถนนลาดกระบังบริเวณสะพานข้ามคลองหนองปรือเยื้องกับสวนพระนครในท้องที่แขวงลาดกระบัง เขตลาดกระบัง ข้ามคลองประเวศบุรีรมย์ ผ่านพื้นที่สถาบันเทคโนโลยีพระจอมเกล้าเจ้าคุณทหารลาดกระบัง จากนั้นจึงข้ามทางรถไฟสายตะวันออกเข้าสู่ท้องที่แขวงลำปลาทิว เขตลาดกระบัง แล้วข้ามถนนมอเตอร์เวย์ ตัดกับซอยฉลองกรุง 8 (วัดสุทธาโภชน์) ตัดกับถนนเจ้าคุณทหาร (ทางแยกเจ้าคุณทหาร) ตัดกับซอยฉลองกรุง 31 (นิคมอุตสาหกรรมลาดกระบัง) ตัดกับถนนเลียบคลองลำกอไผ่บริเวณสะพานข้ามคลองลำกอไผ่ จากนั้นข้ามคลองลำมะขามเข้าสู่ท้องที่แขวงลำผักชี เขตหนองจอก ไปสิ้นสุดถนนที่ถนนสุวินทวงศ์ (ทางแยกลำผักชี) โดยมีถนนที่ตรงต่อเนื่องไปคือถนนเชื่อมสัมพันธ์
เบียร์ดดราก้อน (สกุล)
เบียร์ดดราก้อน (อังกฤษ: Bearded dragons; มังกรเครา) ชื่อสามัญที่ใช้เรียกกิ้งก่าในสกุล Pogona มีรูปร่างเหมือนกิ้งก่าทั่วไป แต่มีจุดเด่นอยู่ที่ถุงใต้คอซึ่งเป็นหนามแหลม อันเป็นที่มาของชื่อ ยิ่งโดยเฉพาะในตัวผู้ในวัยเจริญพันธุ์จะมีถุงนี้เห็นได้ชัดเจน ซึ่งจะแผ่ขยายออกเป็นสีดำเวลาตื่นเต้นหรือตกใจ
เบียร์ดดราก้อน มีขนาดความยาวโดยเฉลี่ยเมื่อโตเต็มที่ประมาณ 18 นิ้ว มีทั้งสิ้น 7 ชนิด (ดูในตาราง) สามารถแยกเพศได้ชัดเจนเมื่ออายุได้ 1 ปี พบกระจายพันธุ์ในทะเลทรายทางตอนเหนือของออสเตรเลีย สามารถเปลี่ยนสีได้ตามสภาพแวดล้อม กินอาหารได้ทั้งพืช,แมลงและ หนอนนก หากินในเวลากลางวัน โดยกินผักได้หลากหลายชนิด เช่น ข้าวโพด, ผักกาดขาว, ผักกาดหอม, ฟักทอง, ผักกวางตุ้ง, แครอท มีอุปนิสัยที่ไม่ดุร้าย เชื่องต่อมนุษย์ จึงนิยมนำมาเลี้ยงเป็นสัตว์เลี้ยงสำหรับผู้ที่นิยมเลี้ยงสัตว์เลื้อยคลาน ยิ่งโดยเฉพาะในตัวที่มีสีสันแปลกแตกต่างไปจากปกติ  สนนราคาก็จะยิ่งแพงขึ้น
โลกิ (ละครชุด)
โลกิ (Loki) เป็นละครชุดทางโทรทัศน์อเมริกันฉายทางดิสนีย์+ โดยไมเคิล วอลดรัน เนื้อเรื่องอิงตามตัวละครมาร์เวลคอมิกส์ในชื่อเดียวกัน โดยละครชุดเรื่องนี้จะอยู่ในจักรวาลภาพยนตร์มาร์เวล (MCU) เนื้อเรื่องมีความต่อเนื่องกับภาพยนตร์เรื่องอื่น ๆ ของแฟรนไชส์ ละครชุดนี้ผลิตโดยมาร์เวลสตูดิโอส์ โดยมี วอลดรัน รับหน้าที่เป็นผู้เขียนบทและ เคท เฮอร์รอน เป็นผู้กำกับ โดยเรื่องราวจะต่อจาก อเวนเจอร์ส: เผด็จศึก โดยโลกิที่จะปรากฏในเรื่องคือ โลกิ ช่วงปี 2012 ที่หนีโดยการใช้เทสเซอร์แร็ค และเปิดตัวองค์กร TVA (Time Variance Authority) หรือ หน่วยงานควบคุมกาลเวลา โดยตัวซีรีส์เริ่มฉายตอนแรกในวันที่ 9 มิถุนายน ค.ศ. 2021 ประกอบด้วยหกตอน ซึ่งเป็นส่วนหนึ่งของจักรวาลภาพยนตร์มาร์เวล ระยะที่สี่ และขณะนี้กำลังมีการถ่ายทำซีซั่นที่ 2 โดยได้ จัสติน เบนสัน และ แอรอน มัวร์เฮด ผู้กำกับจาก มูนไนท์ มารับหน้าที่กำกับในซีซั่นที่ 2 มีกำหนดฉายช่วงประมาณปี ค.ศ. 2023
ลินคอล์น คอนติเนนทัล
ตลอดระยะเวลาการผลิต คอนติเนนทัลมีวิวัฒนาการตามช่วงเวลาแบ่งได้ 10 รุ่น ดังนี้
รุ่นที่ 1 (ค.ศ. 1939 - 1948)
คอนติเนนทัลรุ่นแรก เดิมทีได้พัฒนาขึ้นเพื่อเป็นรถยนต์ส่วนบุคคลของ เอ็ดเซล ไบรอันท์ ฟอร์ด (Edsel Bryant Ford) ประธานคนที่ 2 ของบริษัทฟอร์ดมอเตอร์ ซึ่งใน ค.ศ. 1938 เอ็ดเซล ได้ให้หัวหน้านักออกแบบของบริษัท ชื่อ ยูจีน เกรกอรี (Eugene Gregorie) ได้ร่างแบบพาหนะรุ่นใหม่ขึ้นมาเพื่อให้เป็นรถส่วนบุคคลให้เอ็ดเซลนำไปใช้ในการท่องเที่ยวในช่วงวันพักร้อนของเขา เกรกอรีได้ออกแบบโดยนำต้นแบบมาจากรถรุ่น ลินคอล์น ซีเฟียร์ (Lincoln Zephyr) โดยดัดแปลงรายละเอียดในและนอกตัวรถ และเปลี่ยนรูปแบบเป็นรุ่นใหม่ที่ดูสง่างาม
ต้นปี ค.ศ. 1939 รถคันใหม่ได้ถูกผลิตขึ้น ทันช่วงวันพักร้อนของเอ็ดเซล เมื่อเอ็ดเซลนำไปใช้ในวันพักร้อนของเขากันเพื่อนๆ ก็พบว่า เพื่อนๆ และผู้คนมากมายให้ความสมใจ เอ็ดเซลจึงส่งโทรเลขกลับมาที่บริษัท ว่าเขาต้องการให้ผลิตรถแบบเดียวกับที่ผลิตให้เขาเพื่อการค้าขาย เมื่อทางบริษัทได้รับโทรเลขดังกล่าว ก็ไม่รีรอ เริ่มการผลิตทันที โดยรถรุ่นใหม่ที่ถูกผลิตขึ้นเป็นรถแบบผลิตด้วยมือ (Hand-Made) ไม่ใช่ผลิตด้วยเครื่องจักร ทำให้เป็นรถที่มีรายละเอียดประณีต สง่างาม แต่การผลิตจะช้า และทำให้ราคาแพง โดยในปี 1939 คอนติเนนทัลถูกผลิตขึ้นเพียง 24 คัน และในปี 1940 ผลิตได้เพียง 400 คัน จึงมีราคาแพงมาก แต่ก็สามารถขายได้ดี
ใน ค.ศ. 1939 สงครามโลกครั้งที่สอง อุบัติขึ้น ในช่วงแรก สหรัฐอเมริกาวางตัวเป็นกลาง ยังไม่เข้าร่วมรบ ทำให้ลินคอล์น ซึ่งเป็นบริษัทอเมริกัน สามารถดำเนินกิจการได้ตามปกติ แต่ใน ค.ศ. 1941 กองทัพญี่ปุ่น หนึ่งในแกนนำฝ่ายอักษะ ได้เข้าโจมตีฐานทัพเรือในอ่าวเพิร์ลฮาร์เบอร์ ซึ่งเป็นอาณาเขตของสหรัฐอเมริกา ทำให้สหรัฐฯ ต้องประกาศสงครามกับฝ่ายอักษะ โดยเข้าร่วมกับฝ่ายสัมพันธมิตร ทำให้อเมริกาเข้าสู่ภาวะสงคราม ลินคอล์นจึงต้องหยุดผลิตคอนติเนนทัลลงไปชั่วคราว แล้วมาผลิตใหม่อีกครั้งใน ค.ศ. 1946 หลังจากสงครามสิ้นสุดลง 1 ปี (ผลของสงคราม ฝ่ายสัมพันธมิตรเป็นฝ่ายชนะ)
รุ่นที่ 2 (ค.ศ. 1956 - 1957)
คอนติเนนทัลรุ่นที่ 2 ในการผลิตขายจะใช้ชื่อว่า คอนติเนนทัล มาร์ค ทู (Continental Mark II) ซึ่งคอนติเนนทัลมีรูปทรงที่เป็นเอกลักษณ์ และผู้สนใจและผู้ใช้รถ ต่างยกย่องว่ามีคุณภาพ (โดยภาพรวม) ที่สูงที่สุดในประวัติศาสตร์วงการรถยนต์ และมีการตกแต่งภายในอย่างหรูหราเต็มพิกัด ใช้เครื่องยนต์ 6000 ซีซี วี8
เมื่อคอนติเนนทัลรุ่นที่ 2 เป็นรถที่คุณภาพสูง แน่นอนว่า ราคารถต้องสูง โดยมีราคา 10,000 ดอลลาร์สหรัฐ (เงิน 10,000 ดอลลาร์ในปี 1956 เทียบเท่า 80,000 ดอลลาร์ หรือประมาณ 2.6 ล้านบาทในปัจจุบัน และรถยนต์ที่มีขายในประเทศไทยส่วนใหญ่จะมีราคาแพงกว่าราคาในต่างประเทศเฉลี่ยประมาณ 2-3 เท่า เพราะภาษีรถยนต์ประเทศไทยสูง) ซึ่งสูงเกือบเท่ารถยนต์ โรลส์-รอยซ์ เลยทีเดียว แต่ทว่า ด้วยราคาดังกล่าว เมื่อฟอร์ดมาทบทวนต้นทุนอีกครั้งในภายหลัง พบว่า 10,000 ดอลลาร์ ยังเป็นราคาที่ขาดทุนอยู่อีกหลายพันดอลลาร์
อย่างไรก็ตาม ฟอร์ดได้ตรึงราคาคอนติเนนทัลไว้ เพื่อให้เป็นสัญลักษณ์ของลินคอล์น เพื่อสร้างภาพลักษณ์ของลินคอล์นว่าเป็นรถที่มีคุณภาพเกินราคา (ในปัจจุบัน รถที่มีคุณภาพเทียบเท่าคอนติเนนทัลรุ่นที่ 2 มีราคาในต่างประเทศไม่ต่ำกว่า 4 ล้านบาท) และนอกจากนี้ บุคคลที่มีชื่อเสียงหลายท่าน ก็ได้เลือกซื้อคอนติเนนทัลรุ่นที่ 2 เป็นรถยนต์ส่วนบุคคล เช่น พระเจ้าชาห์ โมฮัมหมัด เรซา ปาห์ลาวี ประมุขแห่งอิหร่าน, เนลสัน รอคเคเฟลเลอร์ รองประธานาธิบดีคนที่ 41 แห่งสหรัฐอเมริกา, เฮนรี คิสซิงเจอร์ รัฐมนตรีว่าการกระทรวงการต่างประเทศแห่งสหรัฐอเมริกา คนที่ 56 ที่ปรึกษาความมั่นคงคนที่ 8 แห่งสหรัฐอเมริกา เจ้าของรางวัลโนเบลสาขาสันติภาพ ประจำปี ค.ศ. 1973, แฟรงก์ ซินาตรา และ เอลวิส เพรสลีย์
ตลอดช่วง 2 ปีที่ผลิต ฟอร์ดผลิตคอนติเนนทัลรุ่นที่ 2 จำนวนประมาณ 3,000 คัน ปัจจุบัน ครึ่งหนึ่งของจำนวนนี้ยังต้องการการซ่อมแซม และโชคดีที่อะไหล่ส่วนใหญ่ยังเป็นอะไหลที่ยังใช้อยู่จนถึงปัจจุบัน ทำให้การซ่อมแซมรถคอนติเนนทัลมาร์คทู สามารถทำได้ง่ายเหมือนซ่อมรถยุคใหม่ๆ และราคาของมันในตลาดรถปัจจุบัน อยู่ระหว่าง 8,000 - 70,000 ดอลลาร์สหรัฐ ขึ้นอยู่กับสภาพของรถ
รุ่นที่ 3 (ค.ศ. 1961 - 1969)
คอนติเนนทัลรุ่นที่ 3 ได้รับการออกแบบใหม่โดย เอลวูด เอนเจล (Elwood Engel) ซึ่งแบบที่ออกมาใหม่นั้นเดิมทีออกแบบมาเพื่อเป็นรถรุ่นใหม่ของ ฟอร์ด ธันเดอร์เบิร์ด (Ford Thunderbird) แต่แบบของรถนั้นกว้างเกินกว่าที่จะเป็นธันเดอร์เบิร์ด จึงเปลี่ยนมาเป็นรถรุ่นใหม่ของ ลินคอล์น คอนติเนนทัล แทน ซึ่งทำให้ผู้ที่ติดตามสนใจคอนติเนนทัลแปลกใจ เพราะคอนติเนนทัลใหม่ มีตัวถังสั้นกว่าเดิมถึง 2 ฟุต (61 เซนติเมตร) และอีกเอกลักษณ์หนึ่งที่ทำให้คอนติเนนทัลรุ่นนี้เป็นที่รู้จัก คือ ประตูตู้กับข้าว หรือประตูหลังที่เปิดจากด้านหน้า ประตูหน้าที่เปิดจากด้านหลัง (คล้ายๆกับกระบะรุ่นตอนครึ่งที่แค็บเปิดได้) และรุ่นนี้ รถที่ผลิตส่วนใหญ่เป็นรถแบบ 4 ประตู (ซีดาน กับ เปิดประทุน) ยอดขายของคอนติเนนทัลเพิ่มสูงขึ้นอย่างก้าวกระโดด ใน ค.ศ. 1961 สามารถขายคอนติเนนทัลได้ 25,160 คัน
หลังจากเริ่มขายไปได้สักพัก มีเสียงเรียกร้องจากผู้ใช้รถว่าที่นั่งด้านหลังนั้นชิดเบาะหน้าเกินไป ทำให้ไม่สามารถเยียดขาได้มากนัก ลินคอล์นจึงออกแบบเก้าอี้แถวหน้าของคอนติเนนทัลใหม่ในปี 1963 ให้เก้าอี้หน้ามีขนาดเล็กลง แต่ก็ยังไม่เพียงพอนัก จึงต้องเพิ่มความยาวรถมากขึ้น 7.6 เซนติเมตร
ลินคอล์น คอนติเนนทัล รุ่นที่ 3 เคยได้รับเลือกให้เป็นรถขบวนลีมูซีนของประธานาธิบดีสหรัฐอเมริกา และรถลินคอล์น คอนติเนนทัล รุ่นเปิดประทุน 4 ประตู ปี 1961 คือรถที่จอห์น เอฟ. เคนเนดี ประธานาธิบดีสหรัฐอเมริกา คนที่ 35 โดยสารอยู่ในขณะที่ท่านถูกลอบสังหาร
ภาพยนตร์สมัยใหม่ๆ หลายเรื่อง ได้นำ ลินคอล์น คอนติเนนทัล ไปประกอบการแสดงในภาพยนตร์ เช่น The Matrix (เดอะ เมทริกซ์ : เพาะพันธุ์มนุษย์เหนือโลก 2199) นำแสดงโดย คีอะนู รีฟส์, Last Action Hero (คนเหล็กทะลุมิติ) นำแสดงโดย อาร์โนลด์ ชวาร์เซเน็กเกอร์, Inspector Gadget (จี นักสืบสมองกล) นำแสดงโดย แมททิว บรอเดริก
รุ่นที่ 4 (ค.ศ. 1970 - 1979)
คอนติเนนทัลรุ่นที่ 4 มีลูกเล่นใหม่คือการซ่อนไฟหน้า เมื่อไม่ได้ใช้งานไฟหน้า ไฟหน้าจะถูกซ่อนไว้ และจะโผล่ออกมาเมื่อเปิดไฟ และยังมีหน้าต่างขนาดเล็กบนเสาหลัง (Opera Window) และใน ค.ศ. 1974 ยังมีการตั้งชื่อเสริมพิเศษให้กับคอนติเนนทัลรุ่น 4 ประตูว่า คอนติเนนทัล ทาวน์ คาร์ (Lincoln Continental Town Car) และตั้งชื่อให้รุ่น 2 ประตูว่า คอนติเนนทัล ทาวน์ คูเป้ (Lincoln Continental Town Coupé) ซึ่งชื่อทาวน์คาร์ ต่อมาได้แยกออกเป็นรุ่นใหม่ อิสระไม่ขึ้นตรงกับคอนติเนนทัล
ในช่วงของการผลิตคอนติเนนทัลรุ่นที่ 4 ได้เกิดวิกฤติราคาน้ำมันแพงขึ้น 2 รอบซ้อน ในปี 1973 และ 1979 ส่งผลให้ราคาน้ำมันตลาดโลกพุ่งขึ้นรวม 10 เท่า (จาก 4 เป็น 40 ดอลลาร์สหรัฐต่อบาร์เรลในเจ็ดปี) ทำให้ประชาชนเกือบที่จะไม่สนใจรถใหญ่ที่ใช้น้ำมันมากอีกต่อไป ยอดขายรถใหญ่ทุกชนิดน้อยลงอย่างฮวบฮาบ ค่ายรถส่วนใหญ่เปลี่ยนไปเน้นพัฒนาให้รถมีขนาดเล็ก ประหยัดน้ำมัน แต่ไม่ใช่กับคอนติเนนทัล คอนติเนนทัลรุ่นที่ 4 สวนกระแส โดยได้เปลี่ยนระบบเกียร์เป็นเกียร์อัตโนมัติ 3 สปีด (เกียร์อัตโนมัติสมัยนั้นยังไม่พัฒนา) ส่วนเครื่องยนต์นั้นช่วงแรกจะใช้เครื่องยนต์ 6600 ซีซี วี8 ใช้เชื้อเพลิงเฉลี่ย 5 กิโลเมตรต่อลิตร แต่ช่วงหลังๆ ได้เปลี่ยนไปใช้เครื่องยนต์ 7500 ซีซี ใช้เชื่อเพลิง 4.2 กิโลเมตรต่อลิตร
นอกจากนี้การที่คอนติเนนทัล ไม่ลดขนาด ทำให้ในช่วงปลายทศวรรษ 1970 คอนติเนนทัลเป็นรถที่มีขนาดใหญ่เป็นอันดับต้นๆ ในตลาดรถ แต่นั่นก็เป็นสาเหตุที่ทำให้คอนติเนนทัลเริ่มเสื่อมความนิยมลงครั้งหนึ่ง
รุ่นที่ 5 (ค.ศ. 1980 - 1981)
ฟอร์ดจำเป็นต้องลดขนาดของคอนติเนนทัลรุ่นที่ 5 ลง ด้วยแรงกดดันจากวิกฤติน้ำมันและกระแสสังคม คอนติเนนทัลใหม่มีน้ำหนักเบาลง 363 กิโลกรัม ลดขนาดเครื่องยนต์จาก 7500 เป็น 4900 ซีซี ในรุ่นมาตรฐาน และ 5800 ซีซี ในรุ่นพิเศษ ทำให้สามารถประหยัดน้ำมันได้มากขึ้น และสามารถขายรถได้มากขึ้น ฟื้นฟูความนิยมของคอนติเนนทัลขึ้นได้อีกครั้ง
หลังจากยุติการผลิตรุ่นที่ 5 แล้ว ฟอร์ดได้แยกรุ่นคอนติเนนทัล ทาวน์คาร์ ออกมาเป็นรถรุ่นใหม่ เป็นอิสระไม่ขึ้นตรงกับคอนติเนนทัล โดยเป็จัดอยู่ในเกรดรถหรูหราขนาดใหญ่ (Full-size Luxury Car) แทนที่คอนติเนนทัล ส่วนคอนติเนนทัล (ที่เคยเป็นรถเกรดหรูหราขนาดใหญ่ดังกล่าว) ถูกลดเกรดลงเป็นรถหรูหราขนาดกลาง (Mid-size Luxury Car) ในรุ่นที่ 6
รุ่นที่ 6 (ค.ศ. 1982 - 1987)
คอนติเนนทัลรุ่นที่ 6 หลังจากถูกลดเกรดลง ลินคอล์น เวอร์ซาอิลเลส (Lincoln Versailles) ซึ่งเป็นรถหรูหราขนาดกลางของเดิมได้ถูกยกเลิกการผลิต คู่แข่งที่สำคัญของคอนติเนนทัลในช่วงนี้เปลี่ยนเป็น คาดิลแลค เซวิลล์ (Cadillac Seville) ซึ่งจุดแข็งของคอนติเนนทัลคือ รูปทรงที่หลายฝ่ายออกมาแสดงความคิดเห็นว่าดูสง่างามกว่าเซวิลล์ และเสียงตอบรับจากผู้ใช้ที่มองว่าคอนติเนนทัลมีภาพรวมที่แข็งแกร่งทนทาน ไม่มีปัญหาจุกจิก แต่ว่าเซวิลล์เองก็มีจุดแข็งที่ใช้ระบบขับเคลื่อนล้อหน้า ซึ่งรถเกรดหรูหราที่ขับเคลื่อนล้อหน้ากำลังเป็นที่สนใจของลูกค้าที่มีกำลังซื้อมากในขณะนั้น ในขณะที่คอนติเนนทัลยังขับเคลื่อนล้อหลัง อีกทั้งเซวิลล์ก็ได้เปิดตัวรุ่นใหม่ก่อนคอนติเนนทัลนานถึง 2 ปี ทำให้ลูกค้าที่มีกำลังซื้อหลายคนได้ซื้อเซวิลล์ไปแล้ว และไม่ต้องการซื้อรถเพิ่ม ทำให้ทั้งสองรุ่นมีการต่อสู้ในภาพรวมที่สูสี
สำหรับเครื่องยนต์นั้น คอนติเนนทัลจะใช้เครื่อง 4900 ซีซี วี8 เป็นมาตรฐาน และมีเครื่องยนต์เทอร์โบดีเซล 2400 ซีซีเป็นรุ่นพิเศษ
รุ่นที่ 7 (ค.ศ. 1988 - 1994)
คอนติเนนทัลรุ่นที่ 7 ได้เปลี่ยนไปใช้เครื่องวี6 แทนเครื่อง วี8 ทั้งหมด เปลี่ยนไปใช้ระบบขับเคลื่อนล้อหน้า และลดขนาดเครื่องยนต์จาด 4900 เหลือ 3800 ซีซี ทำให้เครื่องยนต์ของคอนติเนนทัลใหม่ประหยัดน้ำมันมากขึ้น อีกทั้งยังมีการติดตั้งถุงลมนิรภัยด้านข้างเพื่อเพิ่มความปลอดภัย ที่นั่งภายใน 6 ที่นั่ง ปริมาตรช่องเก็บสัมภาระด้านหลังขึ้นเป็น 19 คิวบิกฟุต (ประมาณ 538 ลิตร) จาก 15 คิวบิกฟุต (425 ลิตร) ตัวรถยาวขึ้น 102 มิลลิเมตร แต่เบาลง 77 กิโลกรัม คู่แข่งที่สำคัญของคอนติเนนทัลในช่วงนี้คือ คาดิลแลค เดอวิลล์ (Cadillac Deville)
คอนติเนนทัลรุ่นที่ 7 มีราคาที่ถูกกว่ารุ่นก่อน และมีภาพรวมในช่วงแรกที่ดี จนได้รับเลือกให้เป็นหนึ่งในสิบรถยนต์ยอดเยี่ยมแห่งปี 1989 โดยนิตยสาร Car and Driver แต่เมื่อเวลาผ่านไป พบว่า คอนติเนนทัลรุ่นใหม่ไม่ทนทานเหมือนก่อน ผู้ใช้บางคนเริ่มพบปัญหาจุกจิกเมื่อใช้งานไปนานๆ ทำให้รถรุ่นนี้ เมื่อเก่าไปจึงไม่ใช่รถที่ผู้สนใจรถต้องการสักเท่าใด ราคาในตลาดรถ (มือสอง) ในปัจจุบันของคอนติเนนทัลรุ่นที่ 7 จึงไม่ต่างจากรถรุ่นอื่นๆ ทั่วๆ ไป และส่งผลกระทบให้ภาพพจน์ของคอนติเนนทัลเสื่อมเสียไปอย่างรุนแรง ซึ่งส่งผลทางอ้อมถึงขนาดที่ต้องยุติสายการผลิตของคอนติเนนทัลในเวลาต่อมา
รุ่นที่ 8 (ค.ศ. 1995 - 1997)
คอนติเนนทัลรุ่นที่ 8 ได้เปลี่ยนไปกลับใช้เครื่องยนต์แบบวี8 4600 ซีซี 32วาล์ว DOHC เป็นเครื่องรุ่นเดียวกันกับ ฟอร์ด มัสแตง คอบรา (มัสแตงรุ่นที่ 4) ให้กำลังสูงสุด 260 แรงม้า แรงบิดสูงสุด 359 นิวตัน-เมตร ภายในรถตกแต่งด้วยเทคโนโลยีล้ำสมัย เช่น เครื่องเล่นซีดี เก็บแผ่นได้ 6 Disc (รถส่วนใหญ่ในยุคนั้นยังใช้เครื่องเล่นเทปคาสเซตต์) มีหลังคามูนรูฟ (หน้าต่างบนหลังคา สำหรับดูท้องฟ้า) แบบใช้ไฟฟ้าเปิด-ปิด และมีติดตั้งช่องแอร์ในที่นั่งด้านหลังด้วย แต่ภาพลักษณ์โดยรวมของรุ่นนี้ ก็ไม่โดดเด่นพอที่จะกู้ภาพลักษณ์ของคอนติเนนทัลได้มากนัก
รุ่นที่ 9 (ค.ศ. 1998 - 2002)
คอนติเนนทัลรุ่นที่ 9 ใช้เครื่องยนต์วี8 4600 ซีซี DOHC รุ่นเดิม แต่สามารถพัฒนาให้มีกำลังเพิ่มขึ้นเป็น 275 แรงม้า และแรงบิดเพิ่มเป็น 373 นิวตัน-เมตร มีราคามาตรฐานอยู่ที่ 38,325 ดอลลาร์สหรัฐ แต่มีชุดอุปกรณ์เสริมพิเศษขายมากมาย เช่น ชุด Remote Emergency Satellite Cellular Unit Package ที่จะสามารถระบุตำแหน่งของรถได้ทั่วโลก รวมทั้งสามารถส่งสัญญาณของความช่วยเหลือไปยังศูนย์บริการโดยอัตโนมัติหากเกิดอุบัติเหตุ ขาย 2,345 ดอลลาร์, โฮมลิงก์ไวร์เลสคอนโทรล 120 ดอลลาร์ และชุดแต่งอีกมากมาย
อย่างไรก็ตาม ผู้คนในยุคนั้นที่มีกำลังซื้อมากหมดความสนใจในรถหรูหราที่ขับเคลื่นล้อหน้า หันกลับไปสนใจรถหรูหราที่ขับเคลื่อนล้อหลัง จึงทำให้คอนติเนนทัลไม่สามารถขายได้ดีนัก อีกทั้งกับภาพลักษณ์ของชื่อคอนติเนนทัลที่เสื่อมเสียมาตั้งแต่รุ่นที่ 7 และรุ่นที่ 8 ก็มีภาพลักษณ์โดยรวมที่ไม่โดดเด่นนัก อีกทั้งรูปทรงที่คล้ายกับรุ่น 7 และรุ่น 8 ส่งผลให้ผู้คนยังตัดสินใจไปซื้อรถทางเลือกอื่นๆ จึงสายเกินไปที่จะกู้ภาพลักษณ์ของคอนติเนนทัล ทำให้ยอดขายของคอนติเนนทัลตกต่ำถึงขีดสุด จนต้องเลิกการผลิตคอนติเนนทัลในปี 2002 โดยต้องเปลี่ยนไปผลิตลินคอล์นอีกรุ่นหนึ่งมาเป็นรถหรูหราขนาดกลางแทนคอนติเนนทัล ชื่อว่า ลินคอล์น แอลเอส (Lincoln LS) เพื่อสร้างภาพลักษณ์ใหม่ที่ดีกว่า ตำนานของคอนติเนนทัลจึงสิ้นสุดลงหลังจากผ่านร้อนผ่านหนาวมาถึง 63 ปี
ลำดับการสืบราชสันตติวงศ์อดีตออสเตรีย-ฮังการี
นี่คือลำดับการสืบสันตติวงศ์แห่งราชบัลลังก์อิมพีเรียลออสเตรีย-ฮังการี ประมุขแห่งราชวงศ์ฮาพส์บวร์คองค์ปัจจุบันคืออาร์คดยุคคาร์ล มกุฎราชกุมารแห่งออสเตรีย-ฮังการี พระราชโอรสองค์แรกในสมเด็จพระจักรพรรดิอ๊อตโต้ที่ 1 แห่งออสเตรีย (สมเด็จพระราชาธิบดีอ๊อตโต้ที่ 2 แห่งฮังการี)กับ เจ้าหญิงเรจิน่าแห่งแซ็กซ์-ไมนินเจน
ลินคอล์น คอนติเนนทัล
รุ่นที่ 9 (ค.ศ. 1998 - 2002)
หลังจากที่การผลิตยุติลง รถธงของลินคอล์นเปลี่ยนจากคอนติเนนทัลเป็นรุ่น ลินคอล์น ทาวน์ คาร์
รุ่นที่ 10 (ค.ศ. 2017 - 2020)
หลังจากที่หายไปจากตลาด 15 ปี ลินคอล์นได้ออกมาประกาศว่าจะเริ่มการผลิตรุ่นคอนติเนนทัลอีกครั้ง และได้เปิดตัวรถต้นแบบในปี 2015 ก่อนที่รุ่นผลิตจริงถูกเปิดตัวเมื่อปี 2016 โดยใช้เครื่องยนต์ ฟอร์ด อีโค่บูสต์ วี 6 ขนาด 3000 ซีซี ทวินเทอร์โบ กำลังการผลิต 400 แรงม้า
ถือเป็นการกลับมาอย่างเป็นทางการ กับเรือธงโมเดลล่าสุดปี 2017 ซีดานขนาดใหญ่สุดแสนสบาย มุ่งเน้นเสนอความหรูหราแบบเรียบง่าย ดีไซน์ที่เรียบหรูสวยงามต่อเนื่องตลอดทั้งคัน เพื่อตลาดในอเมริกา และจีน ในช่วงฤดูใบไม้ร่วงนี้
ลินคอล์นคอนติเนนทัล เดบิวต์ที่จะประโคมตันเท่านั้นที่จะได้พบกับตลาดทันทีและอย่างไร้ความปราณีย้ายจากรถซีดานไปยัง SUVs ดังนั้นข่าวลือเกี่ยวกับการตายของลินคอล์นคอนติเนนตัล เริ่มวนรอบไม่กี่เดือนที่ผ่านมา แต่ตอนนี้ดูเหมือนว่าพวกเขาใกล้จะบรรลุผลแล้ว แถมมีข่าวลือเริ่มต้นระบุว่า Continental จะถูกยกเลิกในตอนท้ายของการรันโมเดลปัจจุบันและตามแหล่งข่าวในฟอร์ดที่พูดกับ Jalopnik นั่นน่าจะเป็นปี 2020 ผู้ใช้ในฟอรัม Blue Oval ดูเหมือนจะชี้ไปที่ข้อสรุปเดียวกับที่ผู้ใช้รายหนึ่งแจ้งว่าการเปลี่ยนแปลงการเปลี่ยนแปลงในโรงงานประกอบ Flat Rock กำลังจะมาถึงและพวกเขาอ้างว่า พวกเขาได้รับการบอก ว่า Continental จะยุติการผลิตในช่วงฤดูร้อนหน้า
ถึงแม้จะเลิกผลิตและขายในตลาดอเมริกา แต่ในตลาดจีน รุ่น Continental จะยังไม่เลิกผลิต และยังจำหน่ายอยู่
หลังจากนั้น ในวันที่ 30 ตุลาคม พ.ศ. 2563 ลินคอล์นก็ยุติการผลิตคอนติเนนทัล และไม่มีการผลิตรถซีดานประเภทหรูหราขนาดใหญ่อีกเลย
จังหวัดฮีลากังซามาร์
จังหวัดฮีลากังซามาร์ (วาไร: Norte san Samar; Hilagang Samar) เป็นจังหวัดในเขตซีลางังคาบีซายาอัน ประเทศฟิลิปปินส์ ตั้งอยู่ทางตอนเหนือของเกาะซามาร์ เมืองศูนย์กลางคือ‎ มีอาณาเขตติดกับจังหวัดซามาร์และซีลางังซามาร์ทางทิศใต้ ติดกับช่องแคบซันเบร์นาร์ดิโนและจังหวัดซอร์โซโกนทางทิศตะวันตกเฉียงเหนือ ติดกับทะเลฟิลิปปินทางทิศตะวันออก และติดกับทะเลซามาร์ทางทิศตะวันตก
แยนิก เวสเตอร์กอร์
แยนิก เวสเตอร์กอร์ (Jannik Vestergaard; เกิด 3 สิงหาคม ค.ศ. 1992) เป็นนักฟุตบอลชาวเดนมาร์ก ปัจจุบันเล่นตำแหน่งเซ็นเตอร์แบ็กให้แก่เลสเตอร์ซิตี สโมสรในพรีเมียร์ลีก และทีมชาติเดนมาร์ก
รายชื่อตอนในกินทามะ (มังงะ)
ต่อไปนี้เป็นรายชื่อตอนในมังงะญี่ปุ่นเรื่องกินทามะ ผลงานของฮิเดอากิ โซราจิ ซึ่งได้ถูกตีพิมพ์ในนิตยสารการ์ตูนโชเน็นจัมป์ ตั้งแต่วันที่ 8 ธันวาคม พ.ศ. 2546 เนื้อเรื่องมีฉากในเมืองเอโดะที่ถูกยึดครองโดยมนุษย์ต่างดาว หรือที่เรียกกันว่า ชาวสวรรค์ เป็นเรื่องราวเกี่ยวกับชีวิตของอดีตซามูไรที่ชื่อ ซากาตะ กินโทกิ ที่ปัจจุบันทำงานเป็นนักรับจ้างสารพัดเพื่อหาเงินมาจ่ายค่าเช่าบ้าน
แยนิก เวสเตอร์กอร์
เวสเตอร์กอร์เริ่มเล่นฟุตบอลเยาวชนกับเวสตีอา, แฟรม, โคเปนเฮเกน และเปรินปือ สโมสรอาชีพแห่งแรกของเขาคือ 1899 ฮ็อฟเฟินไฮม์ และเขาก็ย้ายไปเล่นให้กับแวร์เดอร์เบรเมินในเดือนมกราคม ค.ศ. 2015
รายชื่อตอนในกินทามะ (มังงะ)
เล่มที่ 1-20
{{Graphic novel list }}
แยนิก เวสเตอร์กอร์
ในวันที่ 11 มิถุนายน ค.ศ. 2016 เวสเตอร์กอร์ย้ายไปร่วมทีมโบรุสซีอาเมินเชินกลัทบัค ค่าตัวรายงานอยู่ที่ 12 ล้านปอนด์แถมเงินโบนัส ต่อมาในวันที่ 13 กรกฎาคม ค.ศ. 2018 เขาได้ย้ายไปเซาแทมป์ตันโดยเซ็นสัญญา 4 ปี
วงศ์ปลากุเรา
มีรูปร่างทั่วไปเป็นทรงกระบอก ลำตัวแบนข้างเล็กน้อย หัวและจะงอยปากทู่ ปากกว้างอยู่ด้านล่างของจะงอยปาก ตาเล็กอยู่ตอนปลายของหัวและมีเยื่อไขมันบาง ๆ คลุม ครีบหลังแบ่งเป็น 2 ตอนอยู่ห่างกัน ตอนแรกเป็นก้านแข็งสั้น ตอนท้ายเป็นก้านอ่อน ครีบหางเว้าลึก ครีบอกแบ่งเป็น 2 ส่วน ส่วนบนเป็นครีบยาวแหลม ส่วนล่างเป็นเส้นยาวแยกออกเป็นเส้นตั้งแต่ 4 - 14 เส้น มีความยาวแล้วแต่ชนิด เกล็ดเป็นแบบสากมีขนาดเล็กละเอียด
เป็นปลากินเนื้อ โดยกินกุ้ง, ปลา หาเหยื่อและสัมผัสได้ด้วยครีบอกที่เป็นเส้น มีความสำคัญทางเศรษฐกิจ พบในเขตอบอุ่นทั่วโลก โดยมากเป็นปลาทะเล พบในน้ำกร่อยและน้ำจืดเพียงไม่กี่ชนิด มีทั้งหมด 8 สกุล 38 ชนิด มีขนาดใหญ่สุดได้ถึง 2 เมตร คือ ปลากุเราแอฟริกา (Polydactylus quadrifilis) พบในประเทศไทยประมาณ 10 ชนิด เช่น ปลากุเรา 4 หนวด (Eleutheronema tetradactylum) เป็นต้น แต่มีเพียง 3 ชนิดเท่านั้นที่พบในน้ำจืด คือ ปลาหนวดพราหมณ์หนวด 7 เส้น (Polynemus paradiseus), ปลาหนวดพราหมณ์ทอง (P. melanochir) และ ปลาหนวดพราหมณ์หนวด 14 เส้น (P. multifilis) นอกจากนี้แล้วยังนิยมเลี้ยงเป็นปลาสวยงามด้วย สำหรับปลาที่พบในน้ำจืด
รางวัลตุ๊กตาทอง ครั้งที่ 1 ประจำปี พ.ศ. 2500
'''การประกวดภาพยนตร์ ชิงรางวัลตุ๊กตาทอง และสำเภาทอง ครั้งที่ 1 ประจำปี พ.ศ. 2500''' จัดขึ้นเมื่อวันที่ 3 สิงหาคม พ.ศ. 2500 ณ เวทีลีลาศ สวนลุมพินี จัดโดยหอการค้ากรุงเทพ โดยมีนายสงบ สวนสิริ เป็นประธานกรรมการ
เนื่องจากการประกวดครั้งนี้จัดขึ้นเป็นปีแรก ทางผู้จัดงานจึงไม่ได้จำกัดปีของภาพยนตร์ ทำให้มีภาพยนตร์ไทยทั้งเก่าและใหม่เข้าประกวดปะปนกัน ทั้งสิ้น 52 เรื่อง มีภาพยนตร์ที่ถ่ายทำในระบบ 35 มม.เข้าประกวด 4 เรื่อง คือ ชั่วฟ้าดินสลาย (พ.ศ. 2498) (หนุมานภาพยนตร์) จอมไพร (พ.ศ. 2500) (วิจิตรเกษมภาพยนตร์) ถ่านไฟเก่า (พ.ศ. 2500) และ สองพี่น้อง (พ.ศ. 2501) (อัศวินภาพยนตร์)  และภาพยนตร์ที่ถ่ายทำในระบบ 16 มม. จำนวน 48 เรื่อง
ผลการประกวดภาพยนตร์มีการประกาศอย่างเป็นทางการในงานบอลรูม ณ สวนลุมพินีสถาน เมื่อวันที่ 3 สิงหาคม พ.ศ. 2500 มีการชุมนุมดาราภาพยนตร์ นักแสดงและผู้ประกอบอุตสาหกรรมภาพยนตร์ มีการลีลาศชิงรางวัล แต่ปรากฏว่าผลการประกวดภาพยนตร์ไทยในครั้งนี้ กลับมีการตีพิมพ์ลงในหนังสือพิมพ์ และนิตยสารก่อนวันงาน
ประวัติ
การประกวดภาพยนตร์ชิงรางวัลตุ๊กตาทอง มีแนวคิดเริ่มแรกมาจากบทความของนายสงบ สวนศิริ ในนิตยสารตุ๊กตาทอง เมื่อ พ.ศ. 2496 ที่จะจัดการประกวดภาพยนตร์ในปีนั้น แต่แล้วก็ไม่ได้จัด
การประกวดภาพยนตร์ เกิดขึ้นได้ในที่สุด ในปี พ.ศ. 2500 โดยการสนับสนุนของ หอการค้ากรุงเทพ โดยเป็นส่วนหนึ่งของ "งานสัปดาห์แห่งการแสดงอุตสาหกรรม พาณิชยกรรม และเกษตรกรรม" ของหอการค้ากรุงเทพฯ ที่จัดขึ้นในเดือนพฤษภาคม พ.ศ. 2500 มีการแต่งตั้งคณะทำงานประกอบด้วย คณะกรรมการดำเนินงาน มีนายสงบ สวนสิริ เป็นประธาน และคณะกรรมการตัดสินภาพยนตร์ ประกอบด้วย นักประพันธ์ นักวิจารณ์ นักเซ็นเซอร์ นักหนังสือพิมพ์ และผู้ที่ดูภาพยนตร์เป็นประจำ ประกอบด้วย พ.ท.จง แปลกบรรจง, พ.ต.ต.ปรีชา จงเจริญ, พ.ต.ต.ประสัตถ์ ปันยารชุน, แก้ว อัจฉริยกุล, ศักดิ์เกษม หุตาคม, ระบิล บุนนาค, ลมูล อติพยัคฆ์, กาญจนา ศยามานนท์, และเถาวัลย์ มงคล
รัฐพม่า
รัฐพม่า (State of Burma; ; ) เป็นรัฐที่จัดตั้งขึ้นเมื่อ พ.ศ. 2485 ระหว่างการยึดครองพม่าของญี่ปุ่น
ภูมิหลัง
ในช่วงแรกของสงครามโลกครั้งที่ 2 จักรวรรดิญี่ปุ่นได้รุกรานพม่าของอังกฤษเพื่อยึดครองวัตถุดิบทั้งแหล่งน้ำมันและข้าว และเพื่อปิดถนนพม่าซึ่งเป็นแหล่งส่งความช่วยเหลือไปยังกองทัพจีนคณะชาติของเจียง ไคเช็ก ที่ต่อสู้กับญี่ปุ่นเป็นเวลานานในสงครามจีน-ญี่ปุ่น
กองทัพญี่ปุ่นที่ 15 ในการบังคับบัญชาของนายพลโชจิโร อิดะ ได้บุกเข้าสู่พม่าอย่างรวดเร็วในเดือนมกราคม – พฤษภาคม พ.ศ. 2485 กองทัพญี่ปุ่นได้รับความร่วมมือจากกองทัพพม่าอิสระ ซึ่งกองทัพนี้ได้จัดตั้งรัฐบาลเฉพาะกาลในบางพื้นที่ของประเทศ ใน พ.ศ. 2485 แต่ในกลุ่มผู้นำมีความเห็นต่างไปเกี่ยวกับอนาคตของพม่า นายพลซูซูกิสนับสนุนให้กองทัพพม่าอิสระจัดตั้งรัฐบาลเฉพาะกาล ผู้นำกองทัพญี่ปุ่นไม่เห็นด้วยกับแผนนี้และรัฐบาลญี่ปุ่นก็ไม่ได้ให้คำสัญญาเกี่ยวกับเอกราชของพม่าหลังสงคราม คณะผู้บริหารสูงสุดของพม่าได้จัดตั้งขึ้นที่ย่างกุ้ง เมื่อ 1 สิงหาคม พ.ศ. 2485 เพื่อจัดการปกครองตนเอง หัวหน้าของคณะบริหารนี้คือ ดร. บามอว์ ซึ่งเคยเป็นนักโทษการเมืองสมัยอังกฤษปกครอง
วงไพบูลย์แห่งมหาเอเชียบูรพา
เมื่อสถานการณ์ในสงครามของญี่ปุ่น เริ่มเป็นฝ่ายเพลี่ยงพล้ำ รัฐบาลญี่ปุ่นได้ตัดสินใจให้พม่าและฟิลิปปินส์เป็นเอกราชและเข้าร่วมในวงไพบูลย์แห่งมหาเอเชียบูรพา ต่างจากแผนเดิมที่จะให้เอกราชเมื่อสิ้นสุดสงคราม นายกรัฐมนตรี ฮิเดกิ โตโจได้ให้สัญญาว่าเอกราชของพม่าจะได้รับการรับรองภายใน 28 มกราคม พ.ศ. 2486 ในสถานะที่พม่าประกาศสงครามกับฝ่ายอังกฤษและสหรัฐอเมริกา รัฐบาลญี่ปุ่นได้ดึงให้พม่าเข้าร่วมกับฝ่ายอักษะ ก่อตั้งขบวนการต่อต้านการกลับเข้ามาจัดตั้งอาณานิคมของชาติตะวันตก และเพิ่มการสนับสนุนทางการทหารแก่ญี่ปุ่น
คณะกรรมการเตรียมการเพื่อเอกราชของพม่า จัดตั้งขึ้นเมื่อ 8 พฤษภาคม พ.ศ. 2486 ต่อมาในวันที่ 1 สิงหาคม ปีเดียวกัน พม่าได้ประกาศเอกราชในนามรัฐพม่า และรัฐบาลทหารญี่ปุ่นแห่งพม่าได้สลายตัวไป รัฐที่เกิดใหม่ได้ประกาศสงครามต่ออังกฤษและสหรัฐและเข้าเป็นพันธมิตรกับญี่ปุ่น ดร. บามอว์ได้กลายเป็นประมุขรัฐในตำแหน่งอธิบดีแห่งพม่าตามรัฐธรรมนูญและมีอำนาจกว้างขวางมาก
รัฐบาลของรัฐพม่า
คณะรัฐมนตรีชุดแรกประกอบด้วย ดร.บามอว์ในฐานะประมุขรัฐ ทะขิ่นเมียะเป็นรองนายกรัฐมนตรี บะหวิ่นเป็นรัฐมนตรีว่าการกระทรวงมหาดไทย ทะขิ่นนุ เป็นรัฐมนตรีว่าการกระทรวงการต่างประเทศ ดร.เทียนหม่องเป็นรัฐมนตรีว่าการกระทรวงการคลัง ซึ่งต่อมาถูกแทนที่ด้วยอู เส็ต เมื่อเขาถูกญี่ปุ่นจับกุม นายพลอองซานเป็นรัฐมนตรีว่าการกระทรวงกลาโหม เทียน หม่องเป็นรัฐมนตรีว่าการกระทรวงยุติธรรม ฮลามินเป็นรัฐมนตรีว่าการกระทรวงการศึกษาและสาธารณสุข ทะขิ่นตันตุนเป็นรัฐมนตรีว่าการกระทรวงเกษตร ต่อมาเป็นรัฐมนตรีว่าการกระทรวงคมนาคม อูเมียะเป็นรัฐมนตรีว่าการกระทรวงพาณิชย์ลุตสาหกรรม ทะขิ่นลายหม่องเป็นรัฐมนตรีว่าการกระทรวงการสื่อสาร บัณฑุละ อู เซนเป็นนรัฐมนตรีว่าการกระทรวงสวัสดิการ ตุนอ่องเป็นรัฐมนตรีว่าการกระทรวงความร่วมมือกับญี่ปุ่น ทะขิ่นลุนบอว์เป็นรัฐมนตรีว่าการกระทรวงการฟื้นฟูงานสาธารณะ
ในวันที่ 25 กันยายน พ.ศ. 2486 ญี่ปุ่นได้มอบการปกครองรัฐฉานให้รัฐพม่ายกเว้นเชียงตุงกับเมืองพานที่ยกให้ประเทศไทย ดร.บามอว์ได้เข้าร่วมการประชุมวงไพบูลย์แห่งมหาเอเชียบูรพาที่โตเกียวเมื่อ 5-6 พฤศจิกายน พ.ศ. 2486 กองทัพญี่ปุ่นยังคงอยู่ในพม่าแม้ว่าญี่ปุ่นจะไม่ได้ปกครองพม่าโดยตรง
ในช่วง พ.ศ. 2486 – 2487 กองทัพแห่งชาติพม่าได้ติดต่อกับกลุ่มการเมืองต่าง ๆ ภายในพม่า รวมทั้งพรรคคอมมิวนิสต์พม่า ที่สู้รบใต้ดิน ต่อมา ได้จัดตั้งสันนิบาตเสรีชนต่อต้านฟาสซิสต์ โดยมีทะขิ่นโสเป็นผู้นำ พม่าได้ติดต่อกับอังกฤษโดยผ่านทางกลุ่มคอมมิวนิสต์และกองทัพป้องกันยะไข่ โดยติดต่อกับกองทัพอังกฤษ 136 ในอินเดีย ซึ่งกองทัพนี้ได้ติดต่อกองกำลังทหารกะเหรี่ยงในย่างกุ้ง เช่นเดียวกัน
ในเดือนธันวาคม พ.ศ. 2487 สันนิบาตเสรีชนได้ติดต่อมายังฝ่ายสัมพันธมิตรเพื่อให้สนับสนุนการลุกฮือขึ้นในพม่า การลุกฮือขึ้นต่อต้านญี่ปุ่นครั้งแรกในพม่าตอนกลางเกิดขึ้นในต้นปี พ.ศ. 2488 ในวันที่ 27 มีนาคม พ.ศ. 2488 กองทัพแห่งชาติพม่าได้สวนสนามในย่างกุ้งแสดงตนว่าจะช่วยญี่ปุ่นในการรบต่อต้านฝ่ายสัมพันธมิตร แม้ว่ากองทัพแห่งชาติพม่าจะประกาศอย่างชัดแจ้งว่าจะสนับสนุนญี่ปุ่น แต่อองซานได้เริ่มเจรจากับนายพลเมาท์แบตแทนในการเข้าร่วมกับฝ่ายสัมพันธมิตร รัฐบาลของรัฐพม่าที่ไม่ได้รับการสนับสนุนจากกองทัพสลายตัว ดร. บามอว์ลี้ภัยเข้ามาในไทย แล้วจึงเดินทางต่อไปญี่ปุ่น ต่อมาในปีเดียวกันนั้น ดร. บามอว์ถูกจับขังคุกในโตเกียวจนถึง พ.ศ. 2489
ลั่นทม
ลั่นทม หรือ ลีลาวดี เป็นไม้ดอกยืนต้นในวงศ์ตีนเป็ด หรือ วงศ์ไม้ลั่นทม (Apocynaceae) พืชสกุลนี้ส่วนใหญ่เป็นพุ่มไม้ผลัดใบหรือต้นไม้ขนาดเล็ก ถิ่นกำเนิดอยู่ในพื้นที่ตั้งแต่เม็กซิโก อเมริกากลาง และหมู่เกาะแคริบเบียน ไปจนถึงภาคใต้ของบราซิลและฟลอริดา (สหรัฐอเมริกา) อย่างไรก็ตาม บางครั้งก็มีการปลูกเป็นไม้ประดับในพื้นที่ที่มีอากาศอบอุ่น
บางคนมีความเชื่อว่า ไม่ควรปลูกต้นลั่นทมในบ้านเพราะมีความเชื่อว่า เป็นอัปมงคล คือไปพ้องกับคำว่า 'ระทม' ซึ่งแปลว่า เศร้าโศก ทุกข์ใจ นิยมปลูกกันแพร่หลายอย่างมาก ชื่อพื้นเมืองอื่น ๆ ได้แก่ จำปา, จำปาลาว และจำปาขอม เป็นต้น (สำหรับชื่อภาษาอังกฤษ ได้แก่ Frangipani, Plumeria, Temple Tree, Graveyard Tree)
ต้นลีลาวดีเป็นพืชนิยมปลูกเพราะดอกมีสีสันหลากหลาย สวยงาม ได้แก่ขาว เหลืองอ่อน แดง ชมพู สีขาวขุ่น ฯลฯ บางดอกมีมากกว่า 1 สี อาจมีมากถึงหลายสีในดอกเดียว
ดอกลีลาวดียังเป็นดอกไม้ประจำชาติของประเทศลาว โดยเรียกว่า "ดอกจำปา"
ชื่อพื้นเมือง
รู้จักกันอย่างแพร่หลายในปัจจุบันในชื่อ ลีลาวดี โดยบางแหล่งงดใช้ชื่อ ลั่นทม ตามความเชื่อ บางแหล่งรู้จักกันในชื่อ จำปา เนื่องจากเป็นดอกไม้ประจำชาติของลาวและประเทศไทยมีดินแดนติดกับลาว หรือรู้จักในชื่อ จำปาลาว และจำปาขอม ซึ่งชื่อที่ใช้ในปัจจุบันและรู้จักกันทั่วไปจะอยู่ลำดับแรกสุด
ความเชื่อ
คนโบราณมีความเชื่อว่า ต้นลั่นทมนั้น ไม่ควรปลูกในบ้าน ด้วยมีชื่ออัปมงคล คือไปพ้องกับคำว่า ระทม ซึ่งแปลว่า เศร้าโศก ทุกข์ใจ จึงได้มีการเรียกชื่อเสียใหม่ให้เป็นมงคล
ว่า ลีลาวดีภาษาดอกไม้ของ "ลั่นทม" หมายถึง การละแล้วซึ่งความโศก ซึ่งมาจากคำว่า "ลั่น" หมายถึง การละทิ้ง แตกหัก ส่วน "ทม" หมายถึง ความเศร้าโศก เสียใจ ไม่ได้มีความหมายว่า "ระทม" เหมือนที่คนเข้าใจ
แต่หากแปลภาษาไทยตามพจนานุกรมตามคำต่อคำโดยแยกเป็น คำว่า ลั่น และ คำว่า ทม คำว่า ลั่น เป็นคำวิเศษณ์ หมายถึง ดัง ส่วนคำว่า ทม ราชบัณฑิตไม่มีนิยามของคำดังกล่าว ดังนั้นคำว่า ลั่นทม อาจสามารถใช้อย่างแพร่หลายได้ โดยไม่ยึดติดความเชื่อกับคำว่า ระทม ซึ่งคำว่าลั่นทมนั้นได้ถูกนิยามไว้ว่า น. ชื่อไม้ต้นหลายชนิดในสกุล Plumeria วงศ์ Apocynaceae เช่น ชนิด P. rubraL. ดอกสีขาว หรือแดงเรื่อ ๆ กลิ่นหอม, จำปาหอม ก็เรียก, พายัพเรียก จำปาลาว, อีสานเรียก จำปา, ปักษ์ใต้เรียก จำปาขอม
ส่วนคำว่าลีลาวดียังไม่มีนิยามในคำดังกล่าว แต่หากแปลภาษาไทยตามพจนานุกรมตามคำต่อคำโดยแยกเป็น คำว่า ลีลา และคำว่า วดี
คำว่า ลีลา เป็น (๑) น. ท่าทาง, ท่าทางอันงาม, การเยื้องกราย (๒) น. ชื่อพระพุทธรูปปางหนึ่ง อยู่ในพระอิริยาบถยืนยกส้นพระบาทขวาสูงขึ้นจากพื้น ปลายพระบาทยังจดอยู่กับพื้นอยู่ในท่าจะก้าวเพื่อทรงพระดำเนิน พระหัตถ์ขวาห้อยอยู่ในท่าไกว พระหัตถ์ซ้ายยกเสมอพระอุระ ตั้งฝ่าพระหัตถ์ป้องไปเบื้องหน้าเป็นกิริยาเดิน ที่สร้างเป็นท่ายกพระหัตถ์ขวาก็มี (๓) น. ท่วงทำนอง (๔) น. การเลือกสรรฉันท์หรือแบบประพันธ์ให้เหมาะแก่ข้อความของเรื่อง ส่วนคำว่า วดี แปลว่า (๑) น. รั้ว, กำแพง ส่วน วดี (๒) น. คำเติมท้ายคำอื่นที่เป็นนาม หมายความว่า มี เป็นเพศหญิงตามหลักไวยากรณ์ เช่น ดาราวดี ว่า มีดาว
ดังนั้น ลีลาวดี ถ้าแปลตามความหมายตามอักษรแล้ว ก็คือต้นดอกไม้ที่มีท่วงท่าสวยงามอ่อนช้อย ลั่นทมเป็นไม้ยืนต้นในเขตร้อน ที่เห็นทั่ว ๆ ไปมีดอกสีขาว แดง ชมพู